**umbră fără pasăre**

*Ursu Marian Florentin*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

pot să alerg de-acum mi-am zis

gândind

sau poate doar delirând

sunt mai ușor gonindu-te din mine

și oricum noaptea ar fi fost prea intensă

cu povara dragostei

pe coclauri

fiindcă aceasta este mai grea decât toate

planetele ducându-se

învârtindu-se

de-acum

pot să alerg ca un corp gol de sine

ca un cal fără el însuși pe pustie

ca o umbră fără pasăre

am să ta las totuși să mă mai trăiești

cât ține lumina focului

mi-am zis visând

sau poate doar arzând,

fiindcă îmi place așa cum dormi

pe jumătate dezbrăcată

ca o lună prin sălcii,

căutându-mă cu mâna

prin iarbă